
T 
a danki cu Polis a haya tip, a yega na Dennis Stamper. Un 
piscado cu a haya un bulto cu 20 paki di cocaina. Si Polis 
no a yega na dje, probablemente e doñonan di e cargamento 
lo a kita su bida. Esaki pasobra ya nan tabatin contacto cu 
ne y tabata sa ken e ta. Den Corte e piscado aki cu a scapa 
milagrosamente kier a kita tur cos for di su lomba, haciendo 
comosifuera cu e no a pensa mes cu e bulto lo tabatin droga 
sino te algun dia despues, ora cu el a lesa esaki den prensa. 
Corte a trata diabierna mainta caso di un piscado cu a haya 
20 kilo di cocaina y un tiki mas el a perde su bisa. Dennis 
Stamper hunto cu su pareha a bay pisca na Boca Druif. En 
bes di pisca a haya bulto di 20 kilo. Ora cu a cuminsa bende 
droga e doño a hera likide. 
Yicauris de la Rosa (pareha di Stamper), Yilario Schmidt y 
Pedro Vrolijk, tabata e otro acusadonan diabierna mainta 
den Corte. 


Ministerio publico a acusa nan cu den e periodo di augustus 
pa october 2022, nan a transporta, entrega of tabatin den 
nan poder cierto cantidad di cocaina. Den e caso di Stamper 
y su pareha ta papia di 20 kilo, den caso di Schmidt ta 10 kilo y 
Vrolijk 5 kilo. Na inicio di augustus tabatin un cantidad grandi 
di bulto di cocaina a yega costa di Aruba. Autoridadnan a 
confisca un total di 19 bulto y den cada bulto tabatin 20 paki 
di mas o menos 1 kilo. A resulta cu aparentemente tabata 
falta por lo menos un bulto. Esun cu Stamper a pisca. 
Tabata den e mesun luna ey cu Dennis Stamper (24) a bay 
pisca cu su pareha Yicaurius de la Rosa (40) tras di e Anker 
grandi na entrada di Sero Colorado. Pa nan suerte of mala 
suerte a topa cu un bulto, cu aunke nan no sa kico e tabata 
contene, a lastra hinca den nan auto. No a habri e bulto aki 
mesora sino algun dia despues. 


Segun Dennis a conta, ora cu a habri un di e pakinan berde, 
esaki tabata contene algo blanco. Pero prome cu esey, el a 
hura cu e no a pensa cu por tabata trata di droga. Pakico el 
a coy e bulto bay cu ne toch, e no por a bisa cu solamente 
“diablo a domina mi”. El a keda insisti cu e no a gana placa 
cu e droga y solamente e tabatin esaki den su poder. “Mi kier 
a djis deshaci di e droga,” el a bisa pero no por a splica di 
con e no a yama autoridadnan. 
Den e dossier ta para cu a hinca droga den sakito y a “duna”: 
hende, entre otro un tal Vanessa. Sinembargo tin mensa- 
henan di whattsapp unda ta papia den codigo y esaki ta 
parce benta di algo cu lo ta ilegal. Pasobra no ta menciona 
kico e ta. Hecho ta e principal acusado ta bisa cu el a duna 
Schmidt 10 kilo pa e bende p’e. E cifranan no tabata cuadra 
mucho of tabata parce cu un a horta otro, entre nan e pareha 
di Stamper. E pareha ta bisa cu tabatin solamente 5 paki a 
keda niun hende a splica kico a pasa cu e resto. Vrolijk a 
declara cu De La Rosa a pidi’e busca bende pa 5 paki, pero e 


prijs cu un hende kier a paga tabata 25 mil florin pa 5 kilo y 
el a hay’e esey demasiado poco, pasobra e kier a bay biba na 
Merca. Na final a haya un otro cumprado interesa den 3 paki 
pa 20 mil florin. Pero si e benta por a tuma luga no por saca 
afo, pero hecho ta cu droga no a haya na e cas. 


Tin diferente declaracion cu a habri un paki so cu a regala. 
Pero niun hende ta bisa kico a pasa cu tur e resto di e droga. 
E bendemento of oferta pa paki di un kilo na prijs di baca 
flaca a hala atencion. Esta di esnan cu a perde e droga aki. 
Riba e bulto tabatin un X marca y e doño cu a scucha cu a 
bende cu un tal Vanessa a cuminsa investiga. 


Riba un anochi Dennis a bay subi su auto, ora cu cuatro 
homber a lastra sake y hinc’e den un otro vehiculo. Despues 
el a declara cu e hombernan aki cu nan cara tapa, a lora un 
paña na su cara. El a keda asina te ora cu nan a yega Vader 
Piet. Cu arma den man, a puntr’e kico a pasa cu e droga y 
unda e resto ta. Nan a sigur’e cu nan sa cu el a haya droga 
debi na e bentanan cu el a bin ta haciendo. E ordo tabata e 
siguiente dia nan mester haya e 10 kilo cu el a bisa nan ta na 
cas di un persona na Zeewijk. Nan a pone despues lomba pa 
nan y a bis’e cu e no por bira te ora cu e tende un tiro. Asina 
di un forma of otro el a logra yega su cas. 


Dos di despues autoridadnan a scap’e di morto. A detene a 
base di un tip ricibi, segun Fiscal a splica den Corte. Tin PV 
traha cu ta bisa cu Dennis Stamper a haya un bulto di droga 
na costa y inclusive a duna su number di celular. 
‘Tambe Fiscal a splica cu inicialmente a papia cu ne como 
testigo, pero ora cu el a cuminsa basha abou, a para e intero- 
gacion y a inicia e proceso pa scuch’e como sospechoso. 


Den e investigacion a bin haya sa cu e bulto cu el a haya, 
cual saco el a deshaci di dje banda di Barcadera, tin e mesun 
marca cu e 19 bultonan cu autoridadnan a confisca e luna ey 
tambe, esta e letter X. A base di e diferente declaracionnan, 
a haya sa e cantidad cu cada uno tabata envolvi den dje. Pero 
loke sa tambe sigur ta cu un bulto tabata contene 20 pakete 
di 1 kilo, manera esnan confisca door di autoridadnan. 
Mirando e rol cu cada un a hunga y e hecho cu tur, cu excep- 
cion di Vrolijk, ta first offender a yega na e siguiente demanda. 
Den esaki tambe a tene cuenta cu e castigo cu Hof normal- 
mente ta impone. Pa Stamper 42 luna di cual 12 luna ta 
condicional, kitando e tempo cu el a pasa cera caba y 2 aña 
di prueba. E mesun castigo aki a pidi pa su expareha. Den e 
caso di Schmidt a pidi 30 luna di cual 10 luna ta condicional, 
kitando e tempo cu el a pasa cera caba y 2 aña di prueba. 
Finalmente pa Vrolijk, a pidi 24 luna di cual 8 luna ta condi- 
cional, kita e tempo sinta caba, y 2 aña di prueba. 
Aki tres siman tin sentencia den e caso aki. 


Polis a scapa piscado cu a haya bulto di cocaina di su morto 

O 
tmar Oduber ta haci comosifuera cu e veredicto di e ul- 
timo caso cu Booshi Wever a lanta contra dje no tin su 
consecuencianan, ta loke e miembro di partido y ex-lider di 
UPP a indica den un conferencia di prensa diabierna dilanti 
di e dom na Parkietenbos. 


E veredicto di hof aki tin un consecuencia cu pueblo tin cu 
paga belasting. No ta importa kico un politico haci. Ta di 
lamenta cu e caso specifico aki, full su file tur parlamentario 
cu tin awo, esunnan prome a haya ta bon pa haci algo cu 
esaki. Ni di oposicion, ni di esunnan cu ta sostene gobierno, 
pa kere cu ta algo cu nan por haci. 


Wever ta kere den e sistema hudicial. Pero si e no ta di 
acuerdo cu ne cu e no tin caminda pa bay. Tur esunnan cu a 
etama caso na Ministerio Publico no a tuma paso pa persigui 
nan lubida. Pasobra hof lo bay bisa cu nan no tin belang 
derbij cual ta hopi peligroso, segun Wever, pa nos sistema 
unda cu tin un parlamento den su totalidad, drumi, cu ta 
keda acusa otro. Pero ora tin cos cu prueba. 


Wever a indica di ta hari cu Otmar Oduber ta tilda di bisa cu 
Edison Briesen ta e culpabel, Oduber tambe den e caso aki, 


no un, sino varios biaha, a comete infraccion. 


P’esey segun Wever, Otmar Oduber no ta tapa su boca. 
Wever ta keda den e caso aki, e lo keda keto pasobra e no 
por bay ningun caminda. Tin un Ministerio Publico cu ta 
drumi y Otmar Oduber ta kere cu e ta inocente. Den caso di 
Wever, Otmar Oduber ta mas culpabel cu culpabel y e ta un 
corupto. 
Wever kier p’e lanta caso contra dje, pa mustra e huesnan 
kico e tin y pa pueblo sa ken ta culpabel si of no. 


X 
ander Bogaerts diasabra a dal su prome homerun cu San 
Diego Padres, cu a vence Rockies di Colorado cu score 
di 8-4. E ex hungado di Boston Red Sox a bay di 3-1 cu dos 
careda empuha y un anota cu su homerun, cual a tuma luga 
den e prome inning cu dos out. Por corda cu Bogaerts a fir- 
ma cu Padres pa 11 aña y 280 miyon dollar, ganando 25.4 
miyon dollar anualmente te cu 2033, ora cu e tin 40 aña. 


“Mi tin hopi famia aki, algun amigo di Aruba cu tambe ta aki, 
pues e ta hopi agradabel hunga aki,” Bogaerts a bisa na MLB 
Network diabierna despues di su debut cu San Diego. 
“Esaki ta un ciudad cu tin hamber pa un Serie Mundial. Nos 
a trece hopi hungado cu e gana ey. Nan tin experiencia di 
playoff, pues e lo ta great. E expectativanan semper ta pret. 
Yega stadion tur dia sabiendo cu bo ta spera pa gana ta 
dushi,” el a bisa. 


E shortstop Arubiano di 30 aña a wordo invita pa All Star 
Game na 2022, lagando un record di .307/.377/.456 cu 15 
homerun, 38 doblete, 73 careda empuha, a horta 8 base, 
y .833 di OPS. Den su cashi e tin 4 silver bat, dos renchi 
di Serie Mundial y cuatro asistencia den clasico di mita di 
temporada. 


Booshi Wever ta ret’e pa lanta caso contra dje 


Otmar Oduber ta mas culpabel cu culpabel 


Xander Bogaerts a dal prome homerun cu Padres 

Results of the Treasury Bills issued 
by Government of Aruba in the amount of 
Afl. 45,000,000.00 for the period 
March 31, 2023 – June 30, 2023 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 4 of March 
7, 2023. 


The Centrale Bank van Aruba hereby informs that the 
Treasury Bills issue of March 31, 2023 in the amount of 
Afl. 45,000,000.00 with a maturity of three (3) months 
has been fully subscribed. The average discount yield 
of the Treasury Bills issue of March 31, 2023 is 0.21 
percent. 


Aruba, April 3, 2023 
Centrale Bank van Aruba 


C 
andelario ‘Booshi’ Wever, ex-lider di UPP y 
ex-minister, a tene un conferencia di prensa 
diabierna ultimo dilanti di e landfill di Parkieten- 
bos, p’asina duna un reaccion di e conferencia di 
prensa cu Otmar Oduber a tene siman pasa. Un 
di e puntonan cu el a reacciona riba dje ta e de- 
cision di Hof pa no acepta su peticion pa ordena 
OM cita Otmar Oduber. 


Wever a comenta cu berdad ta cu e ta desapunta 
den e veredicto. Hopi hende no ta para keto n’e 
consecuencia cu e veredicto aki tin. Hues no a 
bisa cu e no ta culpabel. Wever a acudi na hof 
basa riba articulo 15 cu Ministerio Publico a 
bisa na prome instante cu e echonan castigabel 
ta wordo ‘ingenomen’ den Flamingo, cual no a 
pone nan aden. A bay hof e ora y a kere sigur cu 
hof lo bay duna rason, pasobra a kere cu como 
ciudadano, Wever tin e derecho y obligacion pa 
salvaguardia loke cu pueblo ta paga na belas- 
ting. 


Esaki aparentemente hof no ta comparti. Den 
punto 5 di nan conclusion pa yega na e uitspraak 
aki cu nan no a bay inhoudelijk den e caso. Nan 


Booshi Wever: 
Hof niun momento a bisa cu 
Otmar Oduber no ta culpabel 


no a bay wak si echo castigabel a wordo cometi of no. 


Oduber a bisa cu e ta liber. Cu e ta inocente y ta santo. El a bisa cu e 
no ta laga tur hende dal e. Wever a indica cu e ta dal e dos palo. Otmar 
Oduber tin dos manera p’e bay contra Wever. 


Si e ta kere cu e ta inocente cu Wever a duna un keho falta, por bay 
Ministerio Publico haci denuncia di keho falta. Esey t’e prome cos cu e 
por haci. Conociendo Otmar cu e ta un cobarde, e no bay haci esaki. 
Na Ministerio Publico no por bay draai keda sin persigui su amiguito 
Otmartje, pero si ta kere cu dilanti hues lo bay mustra tur e documen- 
tonan cu e tin, cuanto cos, abuso di poder, Otmar a haci. 
Esaki a sosode di un principio, na momento cu a bin e respons di FDA, 
ningun momento a papia di un incinerator. DOW a pidi pa drecha un 
caso urgente di Bubaliplas. Esey tabata loke a pidi. 


Di carambola Otmar a hinca incinerator, hinca sponsor di su carnaval, 
CTC, hinc’e aden, p’asina haci posibel pa cumpra e incinerator. DOW a 
pidi na varios ocasion pa no haci esaki pasobra no tin suficiente tempo. 
E companianan cu a haci e bidding, a pidi pa no hacie, pasobra no tin 
suficiente tempo pa haci e oferta. Pero Otmar a insisti pa haci esaki. 


Ora cu no tabatin placa extra (1.7 miyon), diripente Serlimar a bin aden. 
Ora cu Otmar a menciona cu ta uzando e mesun edificio di Boulwin & 
Lawson cu e incinerator aki, den bestek ta para cu mester traha un 
edificio propio. Aki por a mira cu Otmar mes ta admiti cu tin e incin- 
erator den e edificio di Boulwin & Lawson. Aki atrobe por a ripara cu e 
placa paga ta hopi mas cu locual Johnson a ofrece e tempo ey. Esey t’e 
casonan cu Wever ta bisa cu Otmar a haci denuncia falso. 


Por ultimo, si lesa e documentonan cu Wever tin, e ora Otmar a bisa cu 
e ta un cacho bravo pe morde. “Mi ta invit’e pa bin morde e cacho aki. 
Mi ta yama bo corupto, Otmar. Despues cu lesa esakinan, ta invita tur 
hende pa bin lesa esaki. Bo ta un corupto particularmente riba e caso 
aki. Si bo no lanta caso, bo ta admiti cu bo ta un corupto. Mi ta kere 
aworaki bo tin e oportunidad pa lasa caso contra mi pa bay inhoudelijk 
riba e caso aki.” 


Ora cu hues bisa cu ta niet ontvankelijk, ta nifica cu Wever no tin motibo 
pakico haci esaki. 
Esey no tin nada di haber si ta culpabel si of no. Pero ta crea e impre- 
sion den pueblo, cu e ta inocente. Otmar no ta inocente, Wever a bisa 
por ultimo. 

C 
andelario ‘Booshi’ Wever, ex-lider di UPP y 
ex-minister, a tene un conferencia di pren- 
sa diabierna ultimo dilanti di e landfill di Par- 
kietenbos, p’asina duna un reaccion di e con- 
ferencia di prensa cu Otmar Oduber a tene si- 
man pasa. 


Mas bien el a reacciona riba e veredicto di 
hof di su ‘aanklaag’ cu el a duna pa motibo 
cu Ministerio Publico no tabata kier a persigui 
Otmar Oduber. 


Ta interesante pa mira e huma cu a sali for di e 
incinerator cual segun Oduber, ta un state-of- 
the art. Wever no a papia nada di e aspecto dje 
parti tecnico. Sinembargo el a menciona cu e 
incinerator ey no ta e incinerator cu lo yuda cu 
e kimamento di sludge cadaver y documento 
como tambe sushi medico. 


Wever a reacciona tambe riba e manera hopi 
baho cu insinuacion cu Otmar Oduber a bin cu 
ne. Tur hende conoce cu e ta haci esaki ora 
cu e sa cu e kier bay purba desvia e atencion 
tras di un smokescreen, ta bin cu cos cu no tin 
nada di haber cu e caso riba su mes. 


E ta hammer cu Wever ta insisti riba e keho aki. 
Wever ta kere den e procedura pa compra di e 
incinerator aki y hopi cos coruptivo y abuso di 
poder a tuma luga. 


Wever ta menciona cu e tin tur documento cu 
por prueba esaki. Sinembargo Oduber a haya 
ta bon pa bin cu un pensamento hopi peculiar 
cu e echo cu Wever, como ciudadano tabatin 
e derecho y te hasta e deber como ex-politico 
como ex-parlamentario y como ex-minister 
live easy 


Empresario, tin un cambio 
di ley cu ta afecta bo! 


Kico esaki ta encera? 


Entrante 1 di januari 2023 e facilidad fiscal pa spaar pensioen 
bou di propio administracion NO ta posibel mas. 


Awor ta importante pa bo pensa riba un otro solucion di pensioen. 


Guardian Group Fatum ta ofrece un producto cu beneficionan 
atractivo na directornan y accionista mayoritario. 


No perde tempo! Tuma contacto cu nos conseheronan di pensioen pa 
mas informacion personalisa via 528-3105 of whatsapp 738-3100. 


Candelario ‘Booshi’ Wever na Otmar Oduber 


‘Bin morde e 
cacho brabo aki’ 


encarga cu medio ambiente e tempo ey, pa bis’e cosnan ora cu nan no ta 
bon. 
Oduber ta bin insinua cu Wever lo ta namora na su persona. Mester tin un 
mente hopi mediocre pa por pensa asina. Loke cu Wever ta bisa cu e ta 
laga su pensamento pa Oduber. 
‘Booshi’ Wever tin un ruman cu a muri di AIDS y ta spera cu Oduber tambe 
por bisa esey. 
Otro cos cu Oduber a haci ta mete cu su famia y a hinca su yerno den 
esaki. E yerno berdad a desmantela Bouldin & Lawson. Pero tin di bisa 
cu ta un yamada el a haci. E version riba gasto riba 300 mil florin segun 
rapport, mester bin un destaho, sea onderhands of via destaho publico. 
Via telefon e persona a haya trabao cual Wever no tin nada contra pa haya 
e trabao aki. 


Oduber nos mester tilda hende cu ta haci malo door di no cumpli cu ne. E 
tampoco no a cumpli. 
Pa loke ta su sobrino cu ta minister actualmente, Oduber por puntra e 
mesun ex-hues cual tabata ex-colega di e sobrino, cuanto punto cu nan 
tabatin den su pleidooi pa un kortgeding cu e tempo ey (2019/2020) a 
lanta. E mesun hende, casa di e coordinador principal di Oduber, ta meti 
p’asina ey duna Johnson un otro contract pa trek in e kortgeding aki. 

N 
os siguridad no ta algo cu ta bin di su mes. 
E ta rekeri atencion continuo pa percura 
cu nos ta sigur y cu nos ta sigui sigur. Siguri- 
dad den un pais ta hopi importante pasobra 
sin siguridad, nos no por biba liber. E strate- 
gia di siguridad pa Reino Hulandes ta encera 
locual cu lo haci durante e proximo 6 añanan 
(2023-2029) na bienestar di siguridad nacio- 
nal. 


Manera cu por tuma nota mundialmente tin 
cantidad di menasa contra di siguridad, den 
diferente area. Tin tension geo politico y 
menasa militar door di entre otro e guera na 
Ukraina. Tin diferente sorto di actividad crim- 
inal, pero tambe e pandemia y clima y desas- 
ternan natural por conduci na desrupcion di 
sociedad. E strategia di siguridad menciona 
“Veiligheidsstrategie” ta duna direccion na 
loke Reino ta haci riba e tema di siguridad 
nacional. 


Menasa contra siguridad no ta haci distin- 
cion di frontera, pues Reino Hulandes no ta 
immuun contra cambionan tumando luga 
rond mundo. Siguridad nacional ta sinonimo 
cu siguridad internacional y vice versa. Pues e 
ta sumamente importante cu ta pone enfasis 
riba siguridad nacional y internacional den e 
strategia di pa Reino completo y pa conecta 
esaki na otro. 


E strategia di siguridad ta combina e 
asina yama Geintegreerde Buitenland - en 
Veiligheidsstrategie (2018) y e Nationale 
Veiligheid Strategie (2019) hunto y ta contene 
plan di accion y maneho riba tocante diferente 
tema. 
Siguridad ta un tarea principal di gobierno, 
pero e ta rekeri ciudadanonan, compani- 
anan, organisacionnan y instancianan tambe, 
pa traha hunto y pa asina mitiga mena- 
sanan contra siguridad, cual ta locual cu e 
“Veiligheidsstrategie” di Reino ta contene 
tambe. 


Premier Evelyn Wever - Croes 


Conseho di Minister di Reino a trata 
strategia di siguridad pa reino completo 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

Enjoy Easter with an attitude at L.G. Smith’s Steak & Chop House. Our sinfully good 


Easter Brunch will boast a live DJ, fabulous cuisine and plenty of bubbly mixed 


with fresh OJ. It’s a little less holy, a little more hedonistic and a whole lot of fun. 


Includes all-you-can-eat a la carte brunch, 
welcome drink, unlimited mimosas & more. 


For more information or to make a reservation 
please call 523-6115 or book your table at www.lgsmiths.com 


$79 
plus 15% 
service charge. 


11am- 2:30pm 
Sunday, April 9th 


ENJOY A DIFFERENT KIND OF 
SUNDAY SERVICE THIS EASTER. 



T 
a un secreto publico con determina Min- 
ister Glenbert Croes ta pa por logra con- 
verti Aruba den e hub Energetico pa Caribe, 
un industria cu lo tin un spin off economico y 
laboral sin igual pa bienestar di nos Pais, nos 
Pueblo y di San Nicolas en special. Un indu- 
stria cu lo aporta na bienestar di nos pueb- 
lo sin contaminacion algun, pa un medio am- 
biente limpi. Na mes momento lo ta creando 
cupo di trabou cu e industria nobo aki. 


E zona di refineria cu ta uno grandi, lo wordo 
transforma den e zona di e industria Energia 
di Aruba consistiendo e.o. di e refineria mes 
pero operando riba energia limpi. E lo consisti 
di Aruba Hydrogen Valley cu su “refineria” 
conoci como electrolizer. Ademas di esaki e 
produccion di hidrogeno den Aruba Hydrogen 
Valley lo subasta Aruba cu e energia cu e 
mester. Tambe lo por almacena hidrogeno cu 
na su turno por wordo exporta pa otro paisnan 
den region. 


Manera ta conoci EAGLE LNG tambe lo haya 
su zona den e zona Energetico di Aruba, un 
proyecto cu ta garantisa reduccion di awa y 
coriente riba un fuente di energia mucho mas 
limpi cu HFO – Heavy Fuel Oil. Ademas cu 
Aruba mester di gas pa e planta di produc- 
cion di hidrogeno. Y asina tin mas proyecto 
cu lo wordo ubica riba e zona di refineria cu 
e mandatario na su debido tempo lo anuncia 
oficialmente. 


Den e cuadro aki Minister Glenbert Croes 
a haci un bishita di cortesia na e compania 
estatal di petroleo di Spaña cu ta Repsol unda 


Minister Glenbert Croes 
a reuni cu Repsol pa 
intercambia vision riba 
tereno energetico 


cu a intercambia e maneho, e vision, informacion y conseho riba e plannan 
ambicioso riba energia sostenibel di e mandatario pa cu Aruba. 


E titular di Energia a entrega e plan energetico di Aruba pa cu Aruba 
Hydrogen Valley y energia sostenibel, un industria nobo pa e area unda e 
refineria ta ubica actualmente. Sr. Tomás García Blanco, director general 
di Exploracion y produccion a expresa di ta impresiona cu un pais asina 
chikito manera Aruba ya tin su roadmap energetico defini pa futuro y esey 
ta hopi bon y a felicita Minister y e delegacion pa cu esaki. 


Repsol ta conta cu mas di 23 mil trahado y ta presente na mas di 14 
diferente pais manera Merca, Canada, Brazil, Bolivia, Colombia, Peru, 
Venezuela, Trinidad and Tobago, Norwega, Union Britanico, Algeria, Libya 
y Indonesia. 
Exploracion di petroleo y gas ta nan specialidad cual a comberti Repsol 
den un lider creciente den exploracion na un nivel mundial. 


Durante e bishita di e mandatario, Glenbert Croes a ricibi un presentacion 
riba e drilling y exploracion cu a tuma luga na Aruba, y na final Minister a 
expresa su gratitud na Repsol pa a kere den Aruba y pa e trabou cu nan a 
haci na Aruba cu por cierto tabata un inversion di 200 miyon dollar. 

D 
iasabra atardi algun persona a tuma nota 
di un auto cu lo a para pa zuid di Divi Phoe- 
nix, y un homber lo a bira malo y/of tawata 
actua straño. E homber lo a baha y cay for di 
e auto. Na yegada di polisnan nan a tuma nota 
di e homber, cu a cana direccion lama patras 
di e matanan. Eynan nan a bin haya sa cu e 
persona lo ta sufri di epilepsia y lo a bira malo 
tras di stuur. Mesora a solicita pa un ambu- 
lance pa atende cu ne. 


D 
iasabra den oranan di mainta polis a bay 
un adres den Rooiweg, pa un persona cu 
no ta reacciona. Na yegada polisnan a bin topa 
cu un hende homber cu no tawata duna señal 
di bida. A notifica esnan concerni, manera re- 
cherche y tambe Slachtofferhulp.  Segun nos 
a compronde cu lo ta trata di morto natural. 
Lo ta trata di un homber di 62 aña. 


Homber lo a 
bira malo y sali 
cay for di auto 


Homber sin 
bida haya 
den cas 

D 
iabierna  den careda di 11’or di anochi habitantenan di 
Rooi Koochi a tende un zonido basta duro y a bin topa 
cu un pickup gebolter memey  di e caminda den e bocht na 
Rooi Koochi, mesora nan a avisa polis. 
Polis a yega na e sitio y a bin topa cu un pickup Nissan gebolter, 
e chauffeur a sali for di e auto y tabata mustra basta bou 
influencia. Nan a reconoce e chauffeur aki, como  e persona 
cu un rato prome nan a top’e tras di stuur di e pickup y cu nan 
a dicidi di kita e yabi di auto for di dje y lage na pia pa motibo 
cu e tabata bou influencia caba. Aparentemente e homber 
aki lo a dicidi di cana bay su cas na Cura Cabay, pasa man 
pa un yabi di spare  y  a bay bek, start e pickup pa supues- 
tamente core bay su cas, pero na caminda pa cas e la bolter. 
E polisnan a dicidi di haci un test di alcohol cu ne, e la supla 
y a resulta cu e la pasa e limite bay cu ta permiti pa por ta 
tras di stuur. Mirando su condicion, e polisnan na e sitio 
a dicidi di detene y transport’e pa warda di polis na San 
Nicolas. 


Un rato prome polis a kita e yabi auto for di dje 


Chauffeur burachi a bolter cu su auto 

& T A R A B E A C H R E S O R T 


W 
orld Economic Forum no ta para keto. Na 
januari 2023 WEF a reuni na Davos Suisa 
pa pusha e agenda 2030. Nos gobierno a firma e 
tratado pa bira e prome pais den Caribe. Aruba ta 
e modelo den Caribe. Hopi importante pa pueblo 
di Aruba ta consciente cu e modelo aki ta nada 
otro cu nos lo no tin libertad ni privacidad mas. 
Nos lo perde tur nos derechonan y ta cay bao di 
un regimen comunista. 


Tanto Prome Minister como vice prome minister 
a biaha pa New York pa atende e reunion di 
Nacionnan Uni pa locual ta trata number 6 di 
desaroyo sostenibel cu ta papia di awa limpi y 
saneamento. Gobierno ta atende yen di reunion 
den exterior pero ora mester pone man na obra 
e ta laga hopi di desea. Un ehempel di esaki ta 
e planta di purificacion na Bubaliplas unda gobi- 
erno ta papia hopi y haci nada. 


Nos prome minister a caba di bin for di New York 
y ya e ta prepara pa biaha pa Hulanda. Despues 
di a firma pa coho riba e diabierna scur di 13 di 
November 2020 awor ta bay pa firma e Onderlinge 
Regeling. Firma ta un cos y papia e berdad ta otro. 
Nos prome minister tabata tira culpa riba Hulanda 
pa a kita e 12.6% for di e ambtenaarnan y 60 miyon 
for di AZV. Tweede kamer tabata kier contesta 
riba e kitamento di placa for di ambtenaarnan y 
e 60 miyon for di AZV. E contesta di Van Huffelen 
na Tweede Kamer tabata ta cu no ta Hulanda a 
forsa gobierno di Aruba sino ta gobierno di Aruba 
a impone e medidanan aki riba lomba di pueblo. 
Gobierno kier tira santo den wowo di pueblo y 
haci como sifuera cu no tin coho mas pero e land- 
spakket si ta drenta na vigor. E prestatiemanage- 
ment ta un di nan. E open border policy ta un otro 
mas y p’esey nos tin casi 100 marechaussee. 


Nos por a lesa cu minister di turismo y salud 
publico a anuncia cu no mester di paspoort mas 
sino ta papia di credencialnan digital. Esaki ta 
un otro proyecto di WEF cu ta cay bao di punto 
9 di e metanan di desaroyo sostenibel. Esaki ta 


Eric Ras (Curpa): 


Intencion di World 
Economic Forum ta 
pa kita libertad y 
privacidad di e pueblo 


e paspoort digital cu tin tur informacion di e persona. E paspoort aki lo yuda e 
gobierno controla cada persona cu biaha y si e persona ta contra di gobierno ta 
facil pa gobierno blokia e persona. Lo bo no tin acceso na bo cuenta bancario 
mas. Danki Dios tin paisnan rond mundo a lanta para. E proximo stap ta e great 
reset. 


Nos ta na rand di e crash di e economia mundial. E dollar ta perdiendo su balor 
y no ta e moneda importante mas pa negocia. Cu caida di economia mundial 
hopi hende lo perde nan trabao y tambe lo no por saca nan placa for di banco y 
e consecuencia ta cu esnan cu tin placa na banco lo perde nan placa. Esaki no 
ta nada nobo paso el a pasa caba. Den Silicon Valley Bank hopi hende a perde 
nan placa caba. Stock Market tambe lo crash. E caida di economia aki lo bay ta 
pio cu 2008 paso WEF kier pusha pa introduci e moneda digital di Central Bank 
Digital Currency pa asina tin mas control riba cada persona. Paisnan manera 
Brasil, Russia, India, China y South Africa tin nan banco cu ta riba e standard di 
oro y esaki ta haci cu WEF lo no tin control riba henter mundo. 


Pueblo di Aruba nos gobierno hunto cu Hulanda ta wordo goberna pa WEF. E 
siman nos dilanti gobierno Hulandes kier introduci e ley di stikstof pa asina kita 
e terenonan for di e agricultornan. Nos por spera e caida di e gobierno Hulandes. 
Nos gobierno mester bay cas pa nos por salba nos isla di bira comunista. Nos 
parlamentario cu ta bisa di ta Cristian ta contribui pa caba cu e famia crea 
pa Dios y aporta pa e pueblo Cristian wordo sacrifica. E metanan di desaroyo 
sostenibel ta pa baha poblacion mundial, kita bo privacidad y libertad. E parla- 
mentarionan cu ta bisa di ta Cristian ta sostene e plan diabolico di gobierno pa 
kita nos libertad. Partido Curpa ta e unico partido cu ta sali na defensa di e famia 
y di pueblo di Aruba. Nos tin FE den Dios cu Dios lo destrui e plan di e gobierno 
diabolico aki . E dianan di e gobierno comunista aki ta conta. 

D 
ia 11 di maart 2023 Silicon Valley Bank di Merca a crash 
y otro 3 banco mas a sigui. Tin bisa cu den 173 pais rond 
mundo banconan a faya pa cumpli cu nan obligacion. E situa- 
cion mundial no a cambia. Dia pa dia e petrodollar su balor ta 
cay. Paisnan manera Brasil, Russia, India, China y South Af- 
rica a funda e banco BRICS cu ta cumpli cu e standard di oro. 
Paisnan ta bandonando e dollar y ta afilia na BRICS. 


Zimbawe ta un pais Africano cu su dollar tabata tin balor. 
Despues di a los for di e standard di oro a cuminsa print placa 
pa loco cu a resulta den un inflacion pa despues e placa a 
perde su balor. Mesun cos ta pasando cu e dollar Americano. 
Biyones di dollar Americano a wordo manda pa Ukraina y 
mesun cos Union Europeo a hasi. Mundialmente situacion ta 
birando pio. Tin bisa cu economia mundial lo desacelera cu 
1.7% mundialmente den 2023. 


Aki na Aruba nos por sinti cu costo di bida a aumenta consid- 
erablemente. Turismo ta bayendo bon pero lastimamente 
cu gobierno no a bin cu ningun proyecto pa yuda carga nos 
economia. Aruba su situacion financiero ta hopi fragil. Locual 
cu ta wordo recomenda ta pa spaar den oro y plata paso cu 
caida di economia mundial nos florin lo devalua mescos cu e 
dollar. 


Nos por a lesa cu minister di Economia a duna Elmar NV un 
ultimatum te cu dia 31 di maart pa 2023 pa 12’or di merdia 


Eric Ras (Curpa): 


Aruba ta core firma e onderlinge regeling awor pa si bin un 
caida economico mundial por keda haya ayudo Hulandes? 


pa duna un contesta riba bahamento di tarifa di electric- 
idad. E minister di economia a laga sa cu e prijs di electri- 
cidad ta un peso riba lomba di pueblo y ta sigui relata cu 
e concessievoorwaarden (condicion di concesión) a caduca 
for di dia 1 di februari 2023 y no ta mira cu Elmar NV a baha 
e prijs riba electricidad. E minister a canta manera un guy 
chogogo pa despues haya un carta for di e director di Elmar 
NV cu e no por reduci e tarifa di electricidad paso lo pone 
Elmar NV den problema financiero. 


Nos por conclui cu e minister di economia y e minister di 
energia den e gobierno aki no ta riba mesun linea. E minister 
di economia ta papia di tin un bon relacion cu e minister cu ta 
encarga cu WEB NV. pero parce cu realidad ta otro. E carta di 
e director di Elmar NV ta laga e minister di economia mustra 
malo y esaki ta demostra cu no tin unidad den gobierno. E 
minister di economia tabata mustra hopi rabia nos ta kere cu 
el a eherce su poder den coalicion y a logra. Partido mep a 
dobla y nos por a lesa cu lo bay evalua pa baha prijs di elec- 
tricidad. AHATA a pidi pa habri buki y mustra e cuentanan 
anual di 2022. Gobierno a sinti e rosea cayente? Kiko tin di 
sconde????? 


Nos ta kere cu e minister di economia a bay tras di e palabra 
di e minister di energia pero el a dale e un dax den wowo. Su 
collega minister mientras tanto ta di biahe rond di mundo. E 
minister aki a bay Merca despues ela bay Ecuador pa asina 
logra un miho deal pa e heavy fuel oil pero sin ningun resul- 
tado te dia di awe. Despues e minister aki ta bay Hulanda y ta 
bisa cu Gobierno di Aruba ta bay firma un MoU cu Hydrogen 
Valley di Hulanda. 


Awor e e minister di energia ta na Spaña. A core cu direc- 
tornan di WEB NV pa logra firma cu Eagle LNG cu supuesta- 
mente lo ta un tremendo proyecto pa Aruba. Pueblo di Aruba 
ta cansa di e minister di energia aki cu ta papia bunita y hopi 
pero sin haci nada. Hopi scuma pero nada di chuculati. 


Mientras pueblo ta sufri gobierno ta biaha y ta fiesta. Tur 
siman tin biahamento. Si nos mira rond di nos por mira cu 
nos isla ta bayendo atras bao di e gobierno comunista aki. Ta 
papia hopi sin haci nada. 
Nos ta kere di berdad cu gobierno comunista aki ta cumpliendo 
cu e lema di WEF esta pueblo lo no tin nada y pueblo lo ta 
feliz. Pueblo di Aruba laga nos sigui lucha y cu poder di Dios 
nos lo libra di e gobierno mas malo den historia di Aruba. E 
por tarda pero nan dia lo yega. 

esaki posibel. Mi ta gradici IBISA, stakeholders 
y tur e scolnan cu ta participa y e mayornan cu 
ta stimula nan yiunan. Cada mucha cu nos por 
stimula y entusiasma pa cada deporte y keda 
den deporte, ta un mucha menos riba caya. 
Ohala, manera tur deporte ta uni tur hende, e 
weganan escolar 2023 tambe trece mas union”, 
Prome Minister a remarca. 


Prome Minister ta haci invitacion pa Aruba 
henter, mayornan muy special, pa apoya nos 
muchanan henter e siman aki 26 di mei pa 10 
di juni durante e gran campeonato di Weganan 
Escolar. Prome Minister ta desea tur scol, tur 
atleta hoben, tur docente y tur mayor, hopi exito 
den e WE Aruba 2023. 
D 
iabierna 31 di maart a tuma luga e conferencia di prensa na unda cu 
a anuncia Weganan Escolar (WE) Aruba 2023 cu ta tuma luga di 26 
di mei pa 10 di juni proximo. WE Aruba a wordo lansa pa prome biaha 
na 2022 cu e vision y determinacion di Minister di Deporte Endy Croes 
y e ekipo dinamico su tras. Despues di e gran exito di WE Aruba 2022, 
na unda cu durante henter e trayectoria di e weganan, muchanan, mae- 
stronan y mayornan tur tawata hopi anima y entusiasma, awo a anuncia 
cu lo tin WE Aruba 2023. 


Ya tur cos ta cla pa e weganan escolar cuminsa. E seleccionnan ya 
a tuma luga y e finalnan lo cuminsa dia 26 di mei proximo y esaki, 
Prome Minister a enfatisa, ta algo cu ta trece hopi alegria di mira cu 
nos muchanan tin prioridad, deporte tin prioridad. E aña aki, 40 scol a 
clasifica y ta cla pa duna nan maximo pa e exito di e weganan escolar y 
e entusiasmo y alegria cu esaki lo trece cu ne. Pa e weganan escolar tur 
ekipo lo haya uniform. 


Prome Minister Evelyn Wever-Croes tawata presente na e ocasion y a 
felicita Minister Endy Croes y su ekipo cu e anuncio di e di dos WE Aruba. 


“Mi ta gradici Minister Endy Croes y e ekipo cu a traha duro pa haci 


Anuncio weganan escolar 2023 WE Aruba 
Prome Minister ta felicita Minister Endy Croes, IBISA, stakeholders y tur scol cu ta participa 

R 
ecientemente Enseñansa pa Empleo -EPE- a entrega cer- 
tificado na e cursistanan cu a logra pasa e curso ofreci 
di Basiskennis Boekhouden y di Ingles pa Prinicipiante, cu 
exito. 


Enseñansa pa Empleo a bin ta recapacita hopi hende desde 
1989 tempo cu e proyecto aki di Gobierno di Aruba a inicia 
cu e fin di yuda nos hendenan cu a perde trabou den tempo 
di cierre di LAGO, pa por eherce un otro funcion y haya un 
otro trabou. 


Desde e tempo ey, hopi hende cu tabatin e interes di por sigui 
crece den e mercado laboral, a bin ta haci uzo di servicionan 
di EPE mediante e diferente cursonan cu EPE ta duna. Nos 
sa di casonan exitoso unda cu personanan cu a cuminsa den 
limpiesa y mantenemento, a logra bira telefonista y cu mas 
recapacitacion di EPE, awor tin años trahando como assis- 
tent administrativo. E secreto ta pa keda studia pa amplia bo 
conocemento pa por sigui crece laboralmente. 


EPE ta un instancia di Gobierno reconoci pa su conocemento 
y integridad di cursonan practico ofreci na pueblo di Aruba, 
na un costo social alcansabel pa mas hopi hende posibel. 


Recientemente e cursistanan cu a pasa e curso di Basiskennis 
Boekhouden -BKB- nivel 1 y 2 cu exito, a ricibi un bunita 
ceremonia di e instructor Sra. Shareen de Cuba cu pa 
añanan caba ta e instructor di BKB 1 & 2. Awo, riba peticion 
popupar, instructor de Cuba lo ta ofreciendo e proximo nivel 
cu ta BKB nivel 3. 


Kico ta Basiskennis Boekhouden: 
E ta un curso cu ta siña bo con pa maneha administracion di 
un empresa, duna bo mas conocemento di accounting como 
tambe di maneho financiero diario. 


Instructor de Cuba conhuntamente cu EPE a haci un yamada 
na tur e alumno di BKB 2 ultimo y tambe esunnan cu den 
pasado a pasa e curso aki cu exito, pa sigui amplia su cono- 
cemento cu BKB 3 pa propio reconocimento na e empresa 
unda ta labora. 


Otro grupo cu a pasa curso cu exito, tabata pa Ingles pa 
Principiante. E instructor ta Sra. Eslyne Filiciana kende por 
cierto tambe ta encarga pa duna e hobennan di Formacion 
Social -SVT- curso di Ingles. Den e mercado laboral di Aruba 
ta hopi importante pa tin conocemento di e idioma aki 


tambe. Otro idiomanan cu EPE ta ofrece ta Hulandes y nos 
propio Papiamento. 


Sra. Filiciana pa añanan largo ta encarga cu e curso di Ingles 
na EPE y e biaha aki tambe cu hopi entusiasmo y orguyo 
a entrega na e cursistanan e certificado cu nan a studia y 
traha duro p’e. E instructor a transmiti su conseho na tur, pa 
continua semper cu capacitacion personal y a invita nan pa 
inscribi pa e proximo nivel di Ingles. 


Minister Glenbert Croes ta felicita tur cursista cu nan logro 
y tambe e team completo di EPE pa nan dedicacion pa reca- 
pacitacion di nos hendenan cu ta desea un miho porvenir 
laboral pa nan mes. 


Cursonan nobo ta cuminsa dia 17 di April proximo. Inscripcion 
ta habri via website: www.epearuba.com y tambe por pasa 
na oficina ubica na Engelandstraat 33, na unda ta duna asis- 
tencia personal cu registracion. 


EPE educando y fortificando conocemento 
pa un desaroyo laboral y progreso personal 

M 
inister di Turismo y Salid Publi- 
co sr. Dangui Oduber ta recapitu- 
la riba un siman hopi importante y cu 
logronan grandi pa pais Aruba. 


JAXPORT 
E mandatario tabata tin un biahe di 
trabou pa Jacksonville Florida hopi 
importante, caminda a firma un MOU 
entre gobierno di Aruba, Jaxport, Eagle 
LNG y e estado di Florida. Minister 
Oduber a duna di conoce cu e MOU aki 
a keda firma despues di 3 aña y mei cu 
e negociacionnan ta andando. 


Minister Oduber a sigui bisa cu e MOU 
aki ta uno hopi importante pa e opor- 
tunidadnan cu Jacksonville ta brinda 
pa pais Aruba. Awor lo bay sigui traha 
abase di e MOU aki pa asina logra yega 
na un “letter of intent” cu Jaxport den 
futuro cercano. 


Segun Minister Oduber e biaha di trabou 
tabata uno hopi exitoso caminda a tene 
un reunion di mesa rondo. Esaki tabata 
cu entre otro ehecutivonan di Jaxport, 
ehecutivonan di estado di Florida y 
tambe cu e comunidad di comercio. Ya 
caba a cuminsa traha riba un mision di 
entercambio entre Florida y Aruba. 


ARUBA HAPPY ONE PASS 
E siman aki tambe a lansa un otro 
proyecto di Ministerio di Turismo y 
Salud Publico, esta e Aruba Happy One 
Pass. Esaki ta un proyecto di Seamless 
Travel”, pues biaha sin preocupacion 
haciendo uzo di credencialnan digital. 
Esaki a wordo realisa conhuntamente 
cu e partnernan internacional cu ta 
SITA y Indicio. Tambe en conhunto 
cu nos partnernan local cu ta Aruba 
Airport 
Authority, 
Aruba 
Tourism 
Authority, Ministerio di Transporte, 
Ministerio di Husticia y departamento 
di Imigracion. 


E proyecto aki ta bay facilita e biahero/ 
turista Americano masha hopi mes. 
E ta bay yuda na rebaha e tempo di 
e trayectoria den nos aeropuerto di 
momento cu e baha di avion te ora cu 
e sali di e aeropuerto haciendo uzo di 
innovacion y tecnologia. 


E mandatario a duna di conoce cu 
Aruba un biaha mas ta demostra di ta 
lider den innovacion mundialmente. 
Aruba ta e prome pais na mundo cu ta 
ofrece e servicio aki. 


Segun Minister Dangui Oduber esaki 
sigur ta yena su persona cu hopi 
orguyo y satisfaccion. Aruba un pais 
asina chikito y liderando mundo den 
innovacion. 


Minister Dangui Oduber: 


Un siman importante y cu logronan grandi tras di lomba 


www.awemainta.com 

Fortaleza Pa Famia 


P 
apiamento di palabra malo ta kita tur bunitesa y decencia for di un hende, y manera un mal holo ta sali, cual ta kibra 
contacto, y ta mustra cu e persona ey ta den scuridad ainda y mester di liberacion.Awendia tin hopi hende ta kere cu 
palabra malo ta un defensa of un forma di identificacion, pa asina otronan por reconoce cu esaki no ta un persona cu bo 
por convence facil. 


Pero a keda proba cu mas decente un persona por ta, mas leu e ta yega den bida, y mas aprecia e ta tur caminda cu e yega, 
pasobra decencia ta cana hunto cu humildad, y humildad ta bini di Dios. 


Ami ta bisa boso, cu hende lo duna cuenta di cada palabra bano, cu nan papia. Pasobra segun bo palabranan lo bo wordo 
hustifica, y segun bo palabranan lo bo wordo condena (Mateo 12:36+37). 


Un hende malbado ta cay den trampa door di transgrecion di su lipnan, ma e husto lo scapa for di tribulacion, (Proverbionan 
12:13). 


Palabra malo y indecencia, no ta parti di educacion, como hende grandi madura, cu conoce bida, ta imposibel pa mayornan 
mes ta siña nan yiunan papia palabra malo, pasobra esey ta algo cu ta cera porta pa un mucha y ta hibe na pica cual ta 
trece condenacion. 


Kita for di bo, un boca engañoso, y tene lipnan perverso leu for di bo (Proverbionan 4:24). 


Ma no laga inmoralidad, of cualkier sorto di impuresa of golosidad ni wordo menta mes memey di boso, manera ta pas pa 
e Santonan, ni sushedad, ni papiamento di cos di loco, ni chansanan vulgar, cu no ta pas, ma mas bien duna gradicimento. 
Pasobra esaki boso sa cu siguridad, cu ningun fornicado, persona impuro, of hende cudicioso, cu ta adorado di dios falso, 
no tin herencia den e reino di Cristo y Dios. 


No laga ningun hende gaña boso cu palabra bano, pasobra ta pa motibo di e cosnan aki, e furia di Dios ta bini riba e yiunan 
di desobediencia. P’esey no sea participante hunto cu nan (Efesionan 5:3-7), 


Palabra malo ta un coyar di impuresa, y indecencia, cu ta baha balor di hende, y maske tin hende ta papia palabra malo den 
otro idioma cu no ta papiamento, dilanti di Dios, y hende decente toch e ta keda vulgaridad, y ta demostra un falta grandi 
di educacion.Palabra malo ta atrae mal spirito, pasobra e ta bini di scuridad, cu tur influencia di maldad, y como hende nos 
mester haci oracion y pidi Dios pa kita e cos malo aki for di nos bida. 


Ma awor boso mester pone tur esakinan un banda rabia: Rabia, furia, malisia, calumnia, y palabra sushi for di boso boca 
(Colosensenan 3;8). 
E bon hende, for di e bon tesoro di su curason, ta saca loke ta bon, y e mal hende, for di mal e tesoro, ta saca loke ta malo, 
pasobra for di abundancia di curason boca ta papia (Lucas 6:45). 


Perversidad y boca sushi, bistimento indecente y baile vulgar, ta cosnan cu ta sconde profundo den curason di hende, ora 
un hende burachi ta papia palabra malo y haci cosnan perverso, esey ta cosnan cu ta scondi den su curason, pero hunto 
cu alcohol e ta bira un mescla di maldad cu ta haya forsa y wordo exponi. 


Pasobra nos tur mester aparece dilanti di e tribunal di Cristo, pa cada un wordo recompensa, pa su hechonan den e curpa, 
segun loke e a haci, sea bon of malo (2 Corintionan 5:10). 


Ban pidi nos Señor Cristo Hesus un liberacion completo di impuresa, y laga Cristo goberna nos bida. 


Sinceramente, Pastor Marcel Balootje 


Falta di respet y palabra malo ta fruta di scuridad 

Virgen Santisima di Guadalupe mustra nos cu 
bo ta nos Mama, defende nos den momento di 
tentashon consola nos tristesa nan y yuda nos 
den tur nos necesidadnan. 
Cu dolor na nos curason, nos ta participa 
fayecimento di nos ser stima: 


Sra. vda. Rosalinda F. 
Bernabela-Figaroa 
Cariñosamente yama “Linda” 
*04-09-1951 - †29-03-2023 


Acto di despedida lo wordo anuncia despues 


Caminda Dios ta, ey mi ke biba. 
Señor ta mi lus y salbacion, 
di ken lo mi tin miedo? 
Señor ta fortalesa di mi bida 
pa ken lo mi tembla? 
Salmo 27 


Cu dolor na nos curason, nos ta participa 
fayecimento di nos ser stima: 
Sra. vda. Iginia R. van 
der Weide-de Windt 
Mihor conoci como “Ina” 
*27-07-1936 - †31-03-2023 


Acto di despedida lo tuma lugar na Aurora 
Funeral Home diaranson 5 di April 2023 di 2’or pa 
4’or di atardi. 


WILLEMSTAD - Diabierna 31 di maart 
2023 alrededor di 18.18’or di atardi, 
Central di polis a ricibi un informa- 
cion di un ciudadano cu na altura di un 
Minimarket den area di Tera Cora tin un 
scooter cu ta procedente di ladronicia 
for di un compania. 


Mesora a dirigi un unidad na e sitio. 
For di e investigacion preliminar cu polis 
a haci na e sitio a resulta cu e scooter ta 
procedente di ladronicia cu a tuma luga 
algun dia pasa. 


Na e sitio a haci confiscacion di e scooter 
y detencion di e homber sospechoso 
J.V.A., nace na Corsou di 25 aña di edad, 
pa e caso di ladronicia ariba menciona. 


A presenta e sospechoso dilanti un 
fiscal auxiliar cu despues di interoga- 
cion a ordena su encarcelamento pend- 
iente di mas investigacion. 


“Señor ta mi wardador, mi no tin falta di nada. 
Den kunuku di yerba berde E ta ponemi sosega. 
E ta hibami na awa trankil, pa mi bolbe haña 
forsa” 


Cu inmenso tristesa y dolor na nos curason, pero 
conforme cu boluntad di Dios, nos ta anuncia 
fayecimento inespera di mi esposo, tata y ruman 
stima: 


Eric Anthony 
van der Biezen 
* 28-7-1962 - † 28-3-2023 


Na nomber di su: 
Esposa stima: Sica van der Biezen-Simileer 
Yiunan stima: Eldrick “Ekkie” van der Biezen y 
Leeanne Kelly 
Erishka “Ishka” van der Biezen y André Koolman 


Mayornan: †Eugenio “Efi” y †Estelita “Chichi” van 
der Biezen-Donata 
Suegro y suegra: †Pablo “Shon pa” y †Francisca 
“Kita” Simileer-Ruiz 


Rumannan: 
Albino y Helena van der Biezen- Semeleer 
Diana van der Biezen 
Thomas Van der Biezen 
Elmira y †Hans Schlikker-van der Biezen 
Olivia van der Biezen 
Vilma y Rudy Villarreal-van der Biezen 
Haime y Cecilia van der Biezen-Semeleer 
Silvia y †Daniel van Heyningen-van der Biezen 
Eugene y Violeta van der Biezen-Kock 


Sobrino(a)nan y nan respectivo famia: 
Milouschka, Anouska, Bianca, Aímee, Jairo, 
Sibelly, Akili, Eugeen, Aäron, Melania, Aurelio, 
Melissa, Arnold, Sorayda, Raymund, Vianney, 
Randy, Ginho, Xavier, Rugino, Anita, Omaira, 
Francis y Tanisha. 


Sua y cuñanan: Bibi y Toos Simileer-Zondag 
Maria y †Nicolaas Everon-Simileer 
†Nora Simileer 
Jani y Julieta Simileer-Dania 
Edwin y Maria Simileer-Orman 
Frido y Maria Simileer-Jacobs 
Thomas y Elcira Simileer-Hernandez Rodriquez 
Rufino Simileer 
Pablo y Harma Simileer-Doedens 
Jovito Simileer 
Hose Simileer 
Gemma y Frans Figaroa-Simileer 
Rudi y Blanca Simileer-Espitia 


Omo y tanta, primo y primanan, Ihanan, amigo- 
y conocirnan, bisiñanan, coleganan di S.V.O.A/ 
Colegio Arubano, miembro nan di Thrill Walkers y 
Get fit. 


Famia: van der Biezen, Simileer, Donata, Ruiz, 
Semeleer, Schlikker, van Heyningen, Villarreal, 
Kock, Rooze, Plaat y demas famia. 


Ta invita pa asisti na e anochi di condolencia 
cual lo tuma lugar dialuna 3 di april 2023, di 7or 
pm pa 9or pm na Aurora Funeral Home. 
Acto di entiero lo tuma lugar diamars 4 di april 
2023, di 2or pm pa 4or pm na Parokia Santa 
Filomena, despues lo sali pa Santana catolico 
Pastoor Kraanwinkel na Paradera. 


Na lugar di flor of krans un donacion pa “Aruba 
Heart Foundation” lo ta altamente aprecia. Lo tin 
un box disponibel pa e bunita gesto aki. 
Nos ta lamenta cu despues di entiero nos no por 
ricibi bishita di condolencia na cas. 


Detencion y confiscacion 
relaciona cu ladronicia di scooter 


